Változások az ETO KC kereteiben
A Tento-ETO-tól két játékos biztosan távozik, három pedig érkezik. A Graboplast-ETO csapatából igazol a Ferencváros.
Miközben a bajnok, Magyar Kupa-gyõztes, EHF-ezüstérmes Graboplast-ETO jövõ évi kerete nagyjából kialakult, addig a Tento-ETO-ban történt változásokról kevés információ látott napvilágot.
Annyi már korábban ismeretessé vált, hogy a hatodik helyen végzett férfigárdától a két válogatott, a kapus Tatai Péter az MKB Veszprémhez, a beállós Herbert Gábor pedig a Pick-Szeged együtteséhez távozik.
Nem dõlt el még Konkoly Tamás és Nyikes Csaba sorsa sem.
Elõbbi játékos könnyen elképzelhetõ, hogy külföldön, utóbbi az NB I/B-ben folytatja. Nyikes ugyanis munkalehetõséget kapott Mezõkövesden, s amennyiben azt elfogadja, mellette a másodosztályú gárdát is erõsítené.
Az érkezõkkel kapcsolatosan Vanyus Attila, a gyõri klub elnöke elmondta: három juniorválogatott – két magyar és egy szlovák – játékos szerzõdik a zöld-fehérekhez.
A kapuba érkezik a Szigetvár 1984-es születésû kapusa, Kovács János, valamint a Csömör szintén 1984-
ben született játékosa, Tomori Gyõzõ. Utóbbi kézilabdázó átlövõ poszton és védekezésben hasznosítható. A harmadik játékos, a szlovákok 18 éves korosztályos válogatottja szintén a belsõ posztok valamelyikén vethetõ be.
A gyõriek elsõ embere elmondta, rajtuk kívül még várható újabb játékosok leigazolása is. Felröppent a hír, hogy esetleg visszatér Szabó Péter, aki egy éve szerzõdött Szegedre, ám – elsõsorban sérülése miatt – ott kevesebb lehetõséget kapott. Vanyus Attila ezzel kapcsolatban annyit mondott, szívesen látnák újra zöld-fehérben a gólerõs átlövõt. Ugyanakkor Szabó kölcsönvétele is többmilliós tételt jelentene a klub számára, s jelen pillanatban erre nincs reális esély.
A nõi szakosztállyal kapcsolatban annyi az új információ, hogy a szezon során az elsõ csapat közelébe került fiatalok felhívták magukra a figyelmet. Ennek köszönhetõ, hogy a bajnoki hajrában egyre több lehetõséget kapott Szamoránszky Piroska a következõ idénytõl a Ferencváros gárdáját erõsíti.
Ugyancsak távozik – igaz, egyelõre csak kölcsönbe – Belsõ Anett is. Az õ esetében már csak az nem dõlt el, melyik egyesület színeiben játszik szeptembertõl. Nem kizárt, hogy ez nem magyar, hanem valamelyik külföldi klub lesz.